Tesla opdaterer kort over kommende superchargere

Godt nyt, hvis du allerede sidder og planlægger bilferien næste sommer. Tesla har opdateret sit kort med kommende supercharger-stationer, så man kan se, hvor Musk og kompagni ruller sig ud i det kommende års tid. Over de sidste år har Tesla lovet store udvidelser af sit supercharger-netværk, men det er ikke gået så kvikt som ønsket.

Forsinkelsen skyldes delvist en nye generation af supercharger-teknologien, Supercharger V3; en opdatering der i sig selv blev væsentligt forsinket. Den nye generation kan oplade med op til 250 kW og den første fuldt operationelle og offentlige V3-ladestation blev åbnet så sent som i denne uge i Las Vegas.

Supercharger V3 stationen i Las Vegas.

Nu har Tesla så opdateret sit kort over superchargere og Tesla har samtidig tilføjet nye kommende stationer i både vest- og Østeuropa samt på Island. På kortet, som kan tilgås her, kan brugere zoome ind og se kommende ladestationer (i grå) og hvornår de forventes at åbne. Der er planlagt to stationer i Holstebro og Esbjerg, som åbner henholdvis i år og næste år.

Supercharger-netværket består af 1.533 stationer med 13.344 opladere. Tesla har snakket om at antallet af stationer skal fordobles over det næste år. Det skal dog nok tages med et gran salt, da Tesla – og især Elon Musk – er kendt for at være svært optimistiske.

Tesla opdaterer kort over kommende superchargere