Tag en dukkert mens du lader

Uagtet at opladningsteknologierne til elbiler konstant forbedres og gør opladningen endnu hurtigere, så er der immervæk nogle minutter, som skal slås ihjel. Det har Tesla tydeligvis også indset, så ved deres Supercharger i Hilden, Tyskland er der blevet opsat en mindre swimmingpool, hvor der kan tages en dukkert mens bilen lader.

I videoen ovenfor, lavet af David fra podcasten Tesla Welt Podcast, fremvises Supercharger-pladsen i Hilden som er en af Tysklands største. Den tilbyder 40 Superchargers, men også ladepunkter fra andre udbydere. Men stedets helt store attraktion er uden tvivl den nye Tesla Super Pool (!). Der er plads til fire personer ad gangen og opvarmes naturligvis af solceller.

Tag plads i loungen mens du venter

Vores naboer mod syd kunne godt tyde på at være testplacering, for Teslas opgradering af faciliteterne på deres Supercharger-placeringer. Her er nemlig også fornyeligt dukket en anden opgradering op, dog ikke i Hilden, hvor der nu er placeret et lounge-område med toiletter, madautomater og underholdning. De er opstillet i samarbejde med firmaet bk World. De har planer om placeringer 300 andre steder i Europa, men om det alle er i samarbejde med Tesla er ikke kendt.

I videoen ovenfor besøges den nye “cube lounge”, hvor faciliteterne gennemgås. Det ligner unægteligt en rar mulighed, når batteriet kalder på en ladepause.

Foto: Electrek.co

Tesla åbnede fornyligt de fleste af deres Superchargers herhjemme, så de kan benyttes af andre bilmærker. Om du får lov at hoppe i swimmingpoolen, hvis du ankommer i en ID.4, er dog ikke sikkert.

Disse Superchargers i Danmark er åbne for alle bilmærker

Hjørring ( 12 x 150 kW)

Haderslev (16 x 150 kW)

Randers (14 x 150 kW)

Ikast (12 x 250 kW)

Hedensted (16 x 150 kW)

Rødekro (16 x 150 kW)

Odense (16 x 250 kW)

Køge (26 x 150 kW)

Om faciliteterne ovenfor når Danmark bliver spændende. Der er endnu ingen forlydender om opsætningen af swimmingpoolen blot er en test, en marketinggimmick eller om det rent faktisk skal rulles ud til resten af verden.

Tag en dukkert mens du lader